Najmanjši Q, ampak najbolj kul:

Audi Q2 v novi vrhunski formi

# Kompaktni SUV z markantnimi izboljšavami in matričnimi LED-žarometi

* **Serijsko: nove storitve iz sklopa Audi connect za oddaljeni dostop do avtomobila (v Sloveniji na voljo poleti 2021)**

# Široka ponudba najsodobnejših asistenčnih sistemov

**Napreden dizajn, kompaktne dimenzije in velik užitek v vožnji: Audi Q2 (poraba goriva v l/100 km, komb.\*: 5,4–4,6; emisija CO2 v g/km, komb.\*: 128–122) se je ob svojem prihodu na trg pred štirimi leti takoj uveljavil kot avto z močnim karakterjem. Sedaj ga je Audi prenovil, pri čemer je profil zunanjosti z markant­nimi detajli in novimi žarometi postal še izrazitejši. Storitve iz ponudbe Audi connect kompaktni SUV še tesneje povezujejo z njegovim lastnikom, z najsodobnejšimi asisten­čnimi sistemi pa je vožnja še bolj suverena.**

## Zunanji dizajn: še markantnejša sprednji in zadnji del

Audi Q2 (poraba goriva v l/100 km, komb.\*: 5,4–4,6; emisija CO2 v g/km, komb.\*: 128–122) je robusten, vsestranski športnik, kar njegov dizajn sporoča že na prvi pogled: je športno razpoteg­njen in obenem energičen, s svojimi oblikovnimi prvinami pa vzbuja samozavest. Kompaktni SUV v dolžino meri 4,21 m, kar je 17 mm več kot doslej. Medosna razdalja (2,60 m), širina (1,79 m) in višina (1,54 m) so ostale nespremenjene. Količnik zračnega upora s športnim podvozjem znaša 0,31 – najboljši rezultat v razredu malih SUV-jev.

Audijevi oblikovalci so motiv mnogokotnika, ki je prej zaznamoval že sprednji del in ramensko linijo, zdaj prenesli tudi na zadek: v odbijač je integriran difuzor z ostro začrtanimi robovi in veli­kima petkotnikoma na obeh straneh. Tudi sprednji del je spremenjen, površini pod žarometoma sta zdaj izoblikovani še markantneje. Tudi veliki nakazani odprtini za zajem zraka – prav tako pet­kotni – delujeta še bolj ekspresivno, še zlasti pri opcijskem paketu opreme S line. Osemkotni okvir mreže hladilnika je nekoliko nižji kot doslej, zato se sprednji del zdi širši.

**Navedena oprema, podatki in cene se nanašajo na ponudbo za nemški trg. Pridržujemo si pravico do sprememb in napak.**

V ponudbi lakov za novi Audi Q2\*\* je na izbiro pet novih barv: jabolčno zelena je sploh prvič v Audijevi ponudbi, za kompaktni SUV pa so nove še manhattansko siva, navarsko modra, puščično siva in turbo modra. Pokrova na C-stebričkih sta lahko realizirana v barvi vozila ali v črnih, sivih ali srebrnih odtenkih, opcijsko sta na voljo tudi v izvedbi iz pravega karbona.

Poleg osnovne izvedbe sta na voljo še izvedbi advanced in S line. Pri izvedbi z osnovno opremo so montažni deli v spodnjem delu hrapavo črni, pri izvedbi advanced so manhattansko sivi, pri izvedbi S line pa so lakirani v barvi vozila. Obe liniji vključujeta ohišji zunanjih ogledal v barvi vozila, vstop­ne letve pa imajo osvetljene aluminijaste vstavke. Dodatno sta na voljo paket zunanjih elementov v črni barvi v dveh različicah ter ekskluzivni paket karbonskih stilskih elementov.

## Vrhunska tehnologija: matrični LED-žarometi

Prenovljeni model Q2\*\* je že serijsko opremljen z LED-žarometi, po želji pa pri Audiju vgradijo nove matrične LED-žaromete. V skupnem modulu je združenih sedem posamičnih LED-diod. Te oddajajo inteligentno regulirano svetlobo dolgih luči, ki cestišče ves čas osvetljuje s karseda svetlo svetlobo, ne da bi slepila druge udeležence v prometu. Deset svetlečih diod, ki ležijo za rombastim sistemom leč, ustvarja svetlobo dnevnih luči. Neodvisno od njih dodatnih sedem LED-diod tvori dinamične smernike.

Kar zadeva zadnje luči, Audi na izbiro nudi tudi izvedbo v LED-tehnologiji. Če je vozilo opremljeno z matričnimi LED-žarometi, je opremljeno tudi z dinamičnimi smerniki, ki v tem primeru pri odkle­pa­n­­ju in zaklepanju vozila v sprednjih žarometih in zadnjih lučeh uprizorijo svetlobno animacijo.

## Motorji za Audi Q2: en TFSI in en TDI

Kompaktni SUV prihaja na nemški trg z dvema zmogljivima motorjema. Motor 1.5 TFSI, ki pogan­ja Q2 35 TFSI (poraba goriva v l/100 km, komb.\*: 5,4–5,1; emisija CO2 v g/km, komb.\*: 124–116), razvije moč 110 kW (150 KM) in doseže navor 250 Nm (v območju med 1.500 in 3.500 1/min). Njegov sistem za večjo učinkovitost COD (cylinder-on-demand) pri nizkih obremenitvah začasno izklaplja drugi in tretji valj. Za pospešek od 0 do 100 km/h porabi 8,6 sekunde, najvišja hitrost pa znaša 218 km/h. Te vrednosti veljajo za različice s 6-stopenjskim ročnim menjalnikom kot tudi za tiste s 7-stopenjskim menjalnikom S tronic.

Dizelski agregat Q2 35 TDI (poraba goriva v l/100 km, komb.\*: 4,8–4,6; emisija CO2 v g/km, komb.\*: 128–122) prav tako razvije moč 110 kW (150 KM), najvišji navor pa znaša 360 Nm. Omogoča podobne vozne zmogljivosti kot 1.5 TFSI. Kot vsi motorji za Q2\*\* tudi 2.0 TDI izpolnjuje določila novega izpušnega standarda Euro 6 AP – za to je zaslužna tudi tehnologija dvojnega vbrizgavanja (twindosing), zaradi katere so pri motorju TDI emisije NOx bistveno manjše. Tu hkrati delujeta dva katalizatorja SCR, eden je nameščen takoj za motorjem, drugi pa je bolj zadaj v izpuš­nem sistemu pod dnom vozila. Pokrivata različne delovne situacije in se z delovanjem medsebojno dopolnjujeta.

Za motor 1.5 TFSI je 7-stopenjski menjalnik S tronic na voljo opcijsko, za motor 2.0 TDI pa serijsko. Poleg tega Audi za model z dizelskim motorjem nudi opcijski štirikolesni pogon quattro. Njegova lamelna sklopka, ki motorni navor po potrebi brezstopenjsko prenaša na zadnji kolesni par, je produkt nove generacije. Za približno kilogram je lažja kot njena prejšnja različica, poleg tega mnoge detajlne rešitve, denimo na ležajih in pri oskrbi z oljem, povečujejo njeno učinkovi­tost. Leta 2021 bodo sledili osnovni in še več drugih motorjev.

## Notranjost: prostor prijetnega počutja

V prostorni notranjosti Audija Q2\*\* je dovolj prostora za pet oseb – zagotovljeno jim je udobno vstopanje in sedenje na prijetni višini. Opcijsko panoramsko strešno okno v vozilo spušča svetlobo in zrak, opcijska zatemnjena stekla pa vizualno ločujejo zadnji del potniške kabine. Prtljažnik ima prostornino 405 litrov oz. 1.050 litrov, če podrete naslonjala zadnjih sedežev, pri motorju TDI s pogonom quattro pa je prostornina manjša za 50 litrov. Audi po želji nudi odlagalni in prtljažni paket ter pokrov prtljažnika, ki ga je mogoče električno odpirati in zapirati. V kombinaciji z motorjem 1.5 TFSI lahko Q2\*\* z opcijsko vlečno kljuko vleče prikolice z maso do 1500 kg.

Notranji dizajn kompaktnega SUV-ja povzema racionalni oblikovni slog zunanjosti. Okrogle pre­zračevalne šobe v slogu reaktivcev in prestavna oz. izbirna ročica (S tronic) so nekoliko retuširane. Poleg osnovne izvedbe je alternativno na voljo paket notranjosti S line. Obe izvedbi je mogoče poljubno kombinirati s tremi različicami zunanjosti.

## Nova strategija paketov: oprema in materiali

Audi je vse sedeže, prevleke in barve združil v sedem paketov, od katerih so štirje na voljo za osnovno izvedbo notranjosti, trije pa za notranjost S line. V paketih za osnovno izvedbo notran­josti so vključeni običajni ali športni sedeži s tekstilnimi prevlekami ali prevlekami v kombinaciji usnja in umetnega usnja.

Sedežne prevleke so načeloma zasnovane v črni barvi. Glede na izvedbo jih krasijo barvno poudar­jene črte na stranicah ali kontrastni šivi v sivi, črni ali rjavi barvi.

Pri izvedbi notranjosti S line so športni sedeži serijski. Prevleke – z vtisnjenimi logotipi S na naslon­jalih – so iz tekstila in umetnega usnja, usnja, ki je strojeno brez kroma, ali iz kombinacije usnja in materiala iz mikrovlaken Dinamica, ki je nov v ponudbi in je zamenjal alkantaro. Material Dinamica je videti kot velur in je tak tudi na otip, vendar pa ga v veliki meri sestavlja recikliran poliester, ki je narejen iz tkanine in recikliranih plastenk. Tudi pri izvedbi notranjosti S line so na prevlekah barvno poudarjene črte ter kontrastni šivi v sivi in črni barvi.

Paketi obsegajo še več opreme. To so pedali in opora za levo nogo, ki so pri izvedbi notranjosti
S line izdelani iz legiranega jekla, vstopne letve spredaj (pri izvedbi notranjosti S line so osvetljene in nosijo logotip S) ter dekorativni elementi, ki so pri izvedbi notranjosti S line iz matiranega krtačenega aluminija. Še posebej privlačna je t. i. svetilna grafika "format": dekorativni elementi na armaturni plošči in obkolenski opori na sredinski konzoli so osvetljeni iz ozadja, svetloba pronica skozi številne milimetrske odprtine. Če je stranka naročila paket ambientne osvetlitve plus, lahko izbira med desetimi barvami.

Del komfortne opreme je v novem Q2\*\* na voljo posamično, večina pa je združena v nove pakete Klimatiziranje, Udobje, Funkcionalnost, Notranjost, Infotainment, Dinamičnost in Asistenčni sistemi. Tako je ob bogati ponudbi konfiguriranje vozila bolj pregledno, saj so paketi sestavljeni tako, da ustrezajo željam kupcev, ki jih je Audi natančno preučil. Audi namerava to novo strategijo vpeljati v vse modelske serije, pri čemer bodo pakete prilagodili preferencam na najpomembnejših svetovnih trgih.

## Odlično povezani: prikazi, infotainment in Audi connect

Na področju prikazov in infotainmenta je ponudba v Audiju Q2\*\* zasnovana tristopenjsko. Serijski je analogni instrument z monokromatskim zaslonom, alternativno je na voljo barvni zaslon. Na samem vrhu je Audi virtual cockpit z 12,3-palčno diagonalo. Pri infotainmentu je standarden MMI radio plus, ki zajema sprejemnik DAB in 7-palčni barvni zaslon. Opcijsko je na voljo infotainment paket Connectivity z 8,3-palčnim zaslonom, pripravo za navigacijski sistem in vmesnikom za pamet­ne telefone Audi smartphone interface. Vrhunec ponudbe predstavlja MMI navigacija plus, ki je na voljo v navigacijskem paketu. Slednjo je mogoče upravljati z vrtljivo-pritisnim regulatorjem na sredinskem tunelu (MMI touch) ali z naravnoglasovnim sistemom upravljanja.

MMI navigacija plus preko LTE-modula iz vozila nudi dostop do storitev iz nabora Audi connect, med drugim do navigacije z uporabo aplikacije Google Earth in spletnih prometnih informacij. Dostopna točka za WLAN povezuje mobilne naprave potnikov. Novost so storitve iz sklopov Audi connect Klic v sili & servis in Audi connect Remote & Control, ki so del serijske opreme prenovlje­nega Audija Q2\*\*. Z njimi lahko na primer lastnik na daljavo zaklene vozilo ali pa preveri količino goriva v rezervoarju. V ta namen lahko uporablja prav tako brezplačno aplikacijo myAudi na svojem pametnem telefonu. Uporabniki, ki bi radi onemogočili prenos podatkov, lahko v MMI-sistemu vključijo način zasebnosti.

Ponudbo infotainmenta zaokrožajo strojni moduli, kot je vmesnik za pametne telefone Audi smartphone interface ali predal za telefon Audi phone box, ki mobilne telefone povežejo neposredno z avtomobilom. Avdiosistem Bang & Olufsen Premium Sound System z močjo 705 W in 14 zvočniki je posebnost v segmentu kompaktnih SUV-jev.

## Še bolj suvereni na poti: asistenčni sistemi

Pri Audiju so za izpopolnjeni Q2\*\* pripravili številne asistenčne sisteme. Serijski je varnostni sistem Audi pre sense front, ki z radarjem spremlja območje pred vozilom. Voznika opozarja na nevarnost trčenja z drugimi vozili, pešci in kolesarji. Če se voznik ne odzove, poskuša z zaviranjem nezgodo preprečiti oz. omiliti njene posledice.

Opcijski asistenčni sistemi so razdeljeni v pakete Vožnja, Parkiranje in Varnost. Paket Vožnja zajema več modulov: navigacijski paket, Audi virtual cockpit, asistenco za zaustavitev v sili, sistem za prepoznavanje prometnih znakov s kamero, asistenco za hitrost in prilagodljivo vozno asisten­co, ki temelji na njej. V mnogih situacijah lahko pomaga vozniku pri pospeševanju, zaviranju in obračanju volana znotraj voznega pasu.

Voznik se mora za vzdrževanje prečnega vodenja le rahlo dotikati kapacitivnega volana, ki je del sistema, da s tem potrdi svojo pozornost. Prilagodljiva vozna asistenca deluje do hitrosti 210 km/h.

Asistenčni paket Parkiranje združuje parkirni sistem plus, speljevalno asistenco in kamero za vzvratno vožnjo. Asistenčni paket Varnost vključuje sistem Audi pre sense basic, opozorilnik za menjavo voznega pasu Audi side assist in asistenco za prečni promet zadaj. Kot dodatni sistemi so na voljo opozorilnik za zapustitev voznega pasu, avtomatsko uravnavanje razdalje, s kamero podprti sistem za prepoznavanje prometnih znakov in parkirni sistem, ki temelji na asistenčnem paketu Parkiranje. Le-ta samodejno usmerja Q2\*\* na parkirno mesto oz. z njega.

## Podvozje: serijsko progresivno krmiljenje

Audi Q2\*\* je kompakten SUV s poudarkom na športnosti. Serijsko je opremljen s progresivnim krmiljenjem: večji ko je kot zasuka volana, bolj neposredno je krmiljenje. S tem zagotavlja eno­stavno manevriranje in velik užitek med vožnjo po ovinkastih cestah. Trikotni prečni vodili in McPhersonovi vzmetni nogi usmerjajo sprednji kolesni par, zadaj pa imajo modeli s pogonom na sprednji kolesi vgrajeno premo s povezanimi vodili, medtem ko je model 35 TDI quattro opremljen s štirivodilno premo.

Paket Dinamičnost vključuje naslednje module: športno podvozje, pri katerem je lega karoserije za 10 milimetrov nižja (serijsko pri izvedbi S line), rdeče lakirane zavorne čeljusti, zvočni izvajalnik za motor in sistem za uravnavanje vozne dinamike Audi drive select, ki je na voljo tudi kot posamična opcija. Z njim lahko voznik izbira med petimi načini – comfort, auto, dynamic, efficiency in indivi­dual – za konfiguracijo pogona, servokrmiljenja in ostalih sistemov. S paketom Dinamičnost plus doživetje vožnje postane še vznemirljivejše, saj vključuje podvozje z uravnavanjem blaženja. Omogoča širok razpon delovanja, od športno čvrstih krmilnih lastnosti do izjemno udobne vožnje.

Ponudba platišč in pnevmatik se začne pri dimenzijah 16 palcev in 205/60. Pri linijah advanced in S line je Audi Q2\*\* opremljen s 17-palčnimi platišči s pnevmatikami 215/55. Čisto na vrhu portfelja so 19-palčna platišča Audi Sport s pnevmatikami velikosti 235/40. Ponudbo zaokrožajo trije novi dizajni platišč. Kompaktni SUV je s pribl. 20 centimetri odmika od tal kos tudi področjem brez asfaltiranih cest. Nadzor stabilnosti ESC vključuje način za terensko vožnjo (Offroad).

##  V evropskih državah je za vozilo Audi Q2 že stekla predprodaja.

## Cene: v Sloveniji: osnovni model Q2 35 TFSI stane 27.770 evrov.

Ob uvedbi na trg Audi pripravlja ekskluzivno opremljen model iz posebne serije z oznako

"edition one". Lakiran bo v jabolčno zeleni ali puščično sivi barvi, imel bo kontrastno sivo lakiran
S line odbijač in velik usmernik zraka na robu strehe. Montažni elementi, kot so pokrovi zunanjih ogledal in Audijevi krogi, bodo lakirani v črni barvi, njegov videz pa bodo zaokrožala 19-palčna platišča Audi Sport in športno podvozje. Cesto bodo osvetljevali matrični LED-žarometi.

V notranjosti bo Q2 "edition one" opremljen s paketom notranjosti S line. Stropna obloga bo iz črne tkanine, sivi kontrastni šivi pa bodo krasili črne prevleke iz umetnega usnja na športnih sedežih. Na vstopnem delu se bodo svetili aluminijasti vstavki. Pedali in opora za levo stopalo bodo izdelani iz legiranega jekla. Opremo bodo zaokrožali paket ambientne osvetlitve plus in iz ozadja osvetljene površine.

## Podatki o porabi za omenjene modele

*Poraba goriva in emisije CO₂ so navedene v razponu, ker so odvisne od izbranih pnevmatik/platišč.*

## Audi Q2 35 TFSI:

poraba goriva v l/100 km, komb.: 5,4–5,1
emisija CO2 v g/km, komb.: 124–117

## Audi Q2 35 TFSI S tronic:

poraba goriva v l/100 km, komb.: 5,3–5,1
emisija CO2 v g/km, komb.: 121–116

## Audi Q2 35 TDI quattro S tronic:

poraba goriva v l/100 km, komb.: 4,8–4,6
emisija CO2 v g/km, komb.: 128–122

.

Navedene vrednosti porabe in emisij so bile izmerjene skladno z zakonsko predpisanimi merilnimi postopki. Od 1. septembra 2017 homologacijski postopek za določena nova vozila že poteka skladno z Globalno uskla­jenim preizkusnim postopkom za lahka vozila (angl. World Harmonised Light Vehicle Test Procedure, WLTP), ki omogoča realnejši prikaz porabe goriva in emisij CO₂. Od 1. septembra 2018 naprej velja, da bo postopek WLTP postopoma nadomestil preizkusni postopek, imenovan Novi evropski vozni cikel (NEVC). Zaradi real­nejših preizkusnih pogojev so vrednosti porabe goriva in emisij CO₂, izmerjene po postopku WLTP, v mnogih primerih višje od vrednosti, izmerjenih po postopku NEVC. Podrobnejše informacije o razlikah med postop­koma WLTP in NEVC lahko najdete na spletni strani <https://www.audi.si/modeli/wltp>.

Trenutno je še obvezno navajanje vrednosti, izmerjenih po postopku NEVC. Pri novih vozilih, ki so homologi­rana po postopku WLTP, se vrednosti NEVC izpeljejo iz vrednosti, pridobljenih med preizkusnim postopkom WLTP. Dodatna navedba vrednosti iz postopka WLTP je do obvezne uporabe prostovoljna. Če so vrednosti NEVC navedene v razponu, se ne navezujejo na eno samo, individualno vozilo in niso sestavni del ponudbe, temveč so namenjene zgolj primerjavi med različnimi tipi vozil. Dodatna in dopolnilna oprema (montažni deli, pnevmatike drugih velikosti itd.) lahko spremenita relevantne parametre vozila, kot so npr. masa, kotalni upor in aerodinamika, ter poleg vremenskih pogojev, prometnih razmer in individualnega načina vožnje vplivata na porabo goriva, porabo električne energije, emisije CO2 in vozne zmogljivosti vozila.

Podrobne okoljske informacije o novih osebnih avtomobilih lahko najdete v priročniku o varčni porabi goriva, emisijah CO2 in emisijah onesnaževal zunanjega zraka, ki ga lahko brezplačno pridobite na vseh prodajnih mestih in na spletni strani [www.audi.si](https://www.audi.si/modeli/prirocnik-o-varcni-porabi-goriva-in-emisijah).

Koncern Audi je z znamkami Audi, Ducati in Lamborghini eden najuspešnejših proizvajalcev avtomobilov in motornih koles prestižnega segmenta. Prisoten je v več kot 100 državah širom po svetu in ima 16 proizvod­nih lokacij v 11 državah. 100-odstotne hčerinske družbe Audi AG so med drugim Audi Sport GmbH (Neckarsulm/Nemčija), Automobili Lamborghini S.p.A. (Sant’ Agata Bolognese/Italija) in Ducati Motor Holding S.p.A. (Bologna/Italija).

Leta 2019 je koncern Audi prodal okoli 1,845 milijona avtomobilov znamke Audi, 8.205 športnih avto­mobilov znamke Lamborghini in 53.183 motorna kolesa znamke Ducati. V poslovnem letu 2019 je proizvajalec prestižnih vozil s prometom v višini 55,7 milijarde EUR zabeležil 4,5 milijarde EUR dobička iz poslovanja. Trenutno je v podjetju zaposlenih okoli 90.000 ljudi, od tega 60.000 v Nemčiji. Z novimi modeli, inovativnimi mobilnostnimi ponudbami in privlačnimi storitvami postaja Audi ponudnik trajnostne, individualno prilagojene prestižne mobilnosti.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_